
ΔΕΛΤΙΟ ΤΥΠΟΥ
Με τις δέουσες τιμές διεξήχθη ο Εορτασμός της Εθνικής Επετείου της 28ης Οκτωβρίου 1940 στη Θήβα 
   Με λαμπρότητα πραγματοποιήθηκαν και φέτος οι εκδηλώσεις εορτασμού της Εθνικής Επετείου για το έπος του ’40 στη Θήβα. Η βροχή και οι χαμηλές θερμοκρασίες δεν επέτρεψαν την πραγματοποίηση της μαθητικής παρέλασης ωστόσο ο στρατός και τα σώματα ασφαλείας παρέλασαν κανονικά παρουσία των επισήμων. 

  Η επίσημη δοξολογία διεξήχθη στον Ιερό Ναό Αγίου Γεωργίου χοροστατούντος του Μητροπολίτη Θηβών, Λεβαδείας & Αυλίδος Γεωργίου,  παρουσία των επισήμων, των σημαιοφόρων μαθητών και πλήθος κόσμου. Μετά το πέρας της δοξολογίας και λίγο πριν την κατάθεση των στεφάνων στο Ηρώον, εκφωνήθηκε πανηγυρικός λόγος από τον εκπαιδευτικό του 3ου Γενικού Λυκείου Θήβας, κο Σωτήριο Παγώνα. 

    Οι επίσημοι που παρέστησαν ήταν ο Δήμαρχος Θηβαίων Γιώργος Αναστασίου, ο Κυβνερνητικός Εκπρόσωπος, Γενικός Γραμματέας Εσωτερικών και Οργάνωσης του Υπουργείου Εσωτερικών Αθανάσιος Μπαλέρμπας, οι Βουλευτές Νομού Βοιωτίας Κτιστάκης, Πούλου, Μουλκιώτης, ο Αντιπεριφερειάρχης Π.Ε. Βοιωτίας Γιώργος Ντασιώτης, οι Αντιδήμαρχοι Δήμου Θηβαίων Ανδριανός, Κοβάνης, Σαμιώτης, Κατσιμίχα, Δημοτικοί Σύμβουλοι, ο Γενικός Γραμματέας του Δήμου Θηβαίων Γιώργος Παπασπύρου, η Διευθύντρια Πρωτοβάθμιας Εκπαίδευσης Βοιωτίας Παναγιώτα Χουλιάρα, ο εκπρόσωπος του Δικηγορικού Συλλόγου Θήβας Χαράλαμπος Παπαχαραλάμπους, ο Ταξίαρχος Γιώργος Νέλλας,  ο Διοικητής Πυροσβεστικής Υπηρεσίας Παναγιώτης Αφράτης, ο Αστυνομικός Διευθυντής Βοιωτίας Γιώργος Κακούρης, ο Διοικητής 114 Πτέρυγας Μάχης και ο Υποδιοικητής του ΚΕΝ. 
  Την παραμονή του εορτασμού της Εθνικής Επετείου πραγματοποιήθηκε ομιλία του Έφεδρου Υπολοχαγού ΠΖ Απόστολο Γκουτζίνη με θέμα « Οι μάχες των Οχυρών»  την οποία συνδιοργάνωσε ο Σύνδεσμος Αποστράτων Ε.Δ.-Σ.Α και  Εφέδρων Αξιωματικών Θήβας «Ο ΙΕΡΟΣ ΛΟΧΟΣ» , στο Συνεδριακό Κέντρο Θήβας. Την εκδήλωση πλαισίωσαν χορευτικά τμήματα της Ένωσης Μικρασιατών Θήβας και του Συλλόγου Σαρακατσαναίων Θήβας. 
   Ο Δήμαρχος Θηβαίων σε σημείωσή του αναφορικά στην Εθνική Επέτειο της 28ης Οκτωβρίου,  επεσήμανε ότι «το ηθικό χρέος του σύγχρονου Έλληνα απέναντι σε εκείνους που έπεσαν υπέρ Πίστεως & Πατρίδος είναι η διαφύλαξη της ελευθερίας και των προταγμάτων της αλληλεγγύη, της πίστης και της ενότητας. Η μεγαλύτερη τιμή στους νεκρούς μας είναι να αποδεικνύουμε βιωματικά ότι η θυσία τους δεν πήγε χαμένη». 
Χρόνια Πολλά Ελλάδα !
Ζήτω η 28η Οκτωβρίου 1940 
